cyanic-selkie/wikianc huggingface dataset:
Horga kraftverk
Kraftverket driftes av Midt Nett Buskerud AS og eies av Sigdal kommune. En samarbeidsavtale med Drammen kommune tilsier at kostnader og produksjon fordeles med 75 % på Drammen og 25 % på Sigdal. Denne avtalen gjelder fram til 2038.
Stephan Fürstner
Stephan Fürstner (født 11. september 1987) er en tysk fotballspiller som for Eintracht Braunschweig.
Han spilte for FC Bayern München fra 2005–2009, men fikk bare én førstelagskamp. Han har også en fortid på andrelaget til Bayern München med 77 kamper.
Issaka Sawadogo
Issaka Sawadogo (født 18. mai 1966 i Ouagadougou i Burkina Faso) er en burkinsk skuespiller, danser, musiker og regissør. Han har medvirket i flere filmer og teateroppsetninger. Han har blant annet spilt på Nationaltheatret, Det norske teatret og Teatret på Torshov. Han har fransk, engelsk og norsk som scenespråk.
Wheeler Island
Wheeler Island (også kalt Toolgbar Island) er del av den sydlige gruppa av øyer i øygruppen Family Islands i Queensland, Australia. Øyene ligger ca. 15 km øst for Tully Heads.
Thomas Müller (fotballspiller)
Thomas Müller (født 13. september 1989) er en tysk fotballspiller som spiller for FC Bayern München og det tyske landslaget. Han har steget i gradene fra ungdomslaget til reservelaget og videre til å bli en viktig spiller på førstelaget for Bayern, hvor han har spilt i alle offensive roller.
Karriere
Thomas Müller fikk sin første proffkontrakt med FC Bayern München i 2009. Hans store gjennombrudd kom sesongen 2009/2010 da han spilte 52 kamper og scoret 19 mål.
I sesongen 2012/2013 var Müller svært delaktig i at FC Bayern München vant Mesterligaen, Bundesliga og DFB-Pokal og dermed tok The Treble. Müller spilte 47 kamper og scoret 23 mål den sesongen.
Landslaget
Hans store landslagsgjennombrudd var i Fotball-VM 2010 der han ble toppscorer med fem mål.
Han ble tatt ut i s EM-tropp til EM i Frankrike 2016.
Han ble verdensmester med det tyske landslaget under mesterskapet i Brasil i 2014.
Han ble tatt ut i s tropp til VM i fotball 2018 i Russland.
Han ble tatt ut i s EM-tropp til EM i fotball 2021. Dette var også hans comeback på landslaget.
Han ble tatt ut i s tropp til VM i fotball 2022 i Qatar.
Landslag
Tyskland
Eliteserien i håndball for kvinner 2010/11
Eliteserien i håndball for kvinner 2010/11 var det øverste nivået i norsk kvinnehåndball sesongen 2010-11. Larvik vant serien foran Byåsen og Tertnes.
Storaunstuggu
Storaunstuggu ble oppført i 1666 og er Tydals eldste hus. Bygningen ligger på Aune i nærheten av Tydal kirke, like ved fylkesvei 705. Huset ble gitt til kirka i 1924 av Peder Larsen som utvandret til Amerika. Storaunstuggu forvaltes i dag av menigheten i samarbeid med Tydal kommune. Bygningen har fungert som museum siden 1935.
Storaunstuggus historie
Storaunstuggu har hatt mange funksjoner opp gjennom tidene, men først og fremst er husets historie nært forbundet med kirka. Etter byggingen av kirka på Aune i 1696 overnattet presten alltid i Storaunstuggu de gangene i året han holdt preken. Det var også her langveisfarende ble innlosjert når de skulle til bryllup, dåp eller begravelse. Storaunstuggu har også vært administrasjonshus for bygdestyre, fattigstell og skole. Øvrighet som lensmann og fut har også hatt tilhold her ved visse anledninger. Blant annet ble det i Storaunstuggu avsagt dødsdom i 1743.
Gerhard Schøning reiste gjennom Tydal i 1773, og han forteller dette om livet i Storaunstuggu: ''På Gaarden Aune har man ellers, for ei længe siden, havt et mærkværdigt Exempel, paa en rar Forfatning og Levemaade, liig den ældste Patriarchalske. Den der værende Bonde havde 3 Sønner; desse bleve alle givte, men de bleve dog fremdeles som før, i deres Faders Huus og Familie. Den Gamle var nu Forstander, for den hele Familie, for sin egen, for Børnenes; han alleene stod for den heele Indtægt og Udgivt; og holdt Cassen. Efter hans Død traadde den ældste Søn i hans Sted; han blev pater-Familias, eller Hoved for det heele Huus; han styrede for alt; alt, hvad som blev fortient, eller var tilovers, efter fælles Udgifter, blev ladt i en felles Casse, og deelt ved Aarets Udgang, imelleom dem alle, og den heele Familie, 25 Siæle i Tallet, gik til hans Bord, saaledes, at alle Børnene spiiste ved et Bord, for sig selv, dog i Forældrenes Nærværelse og Paasyn, der spiiste ved et andet. Den ældste Broders Hustrue var som fælles Moder, for dem alle; hun stod for Huusholdningen; hun sørgede for Mad-Lavningen, som overalt var reenlig og net; alle de andre stode og arbeidede, under hende, som Tienere. Men det synes at være Menneskene negtet, at nyde længe saadan Lyksalighed. Selskabet blev ved et Slags Spliid, Misstanke eller Missfornøyelse ophævet.''
Peder Larsen Aune (1860–1926) var den siste av Aune-slekta som eide Storaunstuggu. Han emigrerte omkring 1900 til Gatzke i Minnesota. Han var på besøk i hjembygda i 1924 og forærte da Storaunstuggu til Tydal kirke til bruk som kirkestue.
Bygningen
Storaunstuggu bærer tydelige spor av bygningsmessige endringer i årenes løp. Opprinnelig var bygningen oppført i en etasje, men i 1780-årene ble den påbygd i høyde og bredde. Hvelvkjelleren, mest sannsynlig fra 1743, har opphøyde steinheller langs veggene og kuppelsteinsgulv. Kjelleren er overdekket med et kjellerhus. Trappen opp til andre etasje har et noe uvanlig trekk. Den er uten repo og slutter rett i veggen. I første etasje er det bevart to større 1700-talls gruer.
Interiøret
Interiøret er i hovedsak 1700- og 1800-talls og består bl.a. av ulike typer dekorasjoner. Den eldste stuen mot øst har bevart et større veggmaleri fra begynnelsen av 1800-tallet. Det forestiller en kvinne som sitter til bords og under står det på tysk og latin: «Gi oss i dag vårt daglige brød». I samme rom ses fragmenter av dekorasjoner, bl.a. en fugl på en blomsterkvist og et mindre veggfelt med inskripsjonene «Peder Ole Sen 1801». Veggene i et av de andre rommene har sjablonmalte dekorasjoner i grønt og oransje. Feltene er rektangulære med utsveifete hjørner. Et annet rom har også hatt malt sjablondekor, men her er bare bevart et mindre felt.
Rokkmakerverksted
På slutten av 1700-tallet var det et rokkmakerverksted i andre etasje. Verkstedet var kjent for sine kvalitetsvarer og hundrevis av rokker fant veien nedover dalen og over fjellet. Dreiebenken fra «svarvindustrien» er bevart og står i rommet den dag i dag. Dørene i andre etasje er for øvrig dekorert med deler fra rokkproduksjonen. Av inventar ellers er lite bevart, men det er grunn til å trekke fram to store renessanseskap hvorav det ene er vakkert dekorert.
John Thronsen
John Thronsen (født 12. september 1913, død 24. mai 2003 ) var riksøkonomisjef i Nasjonal Samling (NS) fra oktber 1940 til april 1943.
Han tilhørte en NS-familie fra Porsgrunn og var medlem av Nasjonal Samling fra 1933. Det samme var hans bror Thorvald Thronsen, som ble frontkjemper og en periode stabssjef i Hirden, fire andre søsken og begge foreldrene. John Thronsen var i 1936 redaktør av bladet NS-ungdommen. I oktober 1940 ble han som 28-åring utnevnt til riksøkonomisjef for NS, en rikslederstilling for finanser og forvaltning i partiet og særorganisasjonene. Våren 1943 ble han anklaget for korrupsjon. Flertallet i en undersøkelseskommisjon som var nedsatt av Quisling, kom til at at det ikke forelå tilstrekkelig bevis til å reise tiltale mot ham, men Thronsen måtte likevel forlate sine verv i NS. Under rettsoppgjøret etter krigen påsto Thronsen at korrupsjonssaken var en hevnaksjon fra statspolitisjef Karl Marthinsen og riksadvokat Jørgen Nordvik som Thronsen tidligerer hadde anmeldt for tyveri. Saken kunne også ha hatt politiske årsaker. Thronsen arbeidet nært med Albert Viljam Hagelin, innenriksminister i Quislings regjering, fra 1930-tallet til mars 1943, da Hagelin ble anklaget for korrupsjon. Thronsen var Hagelins stedfortreder som fungerende fylkesfører i Stor-Oslo fylkesorganisasjon av NS fra våren 1941 til våren 1943. John Thronsens fall var også en viktig grunn til at broren Thorvald Thronsen måtte forlate Hirden.
Under rettsoppgjøret etter andre verdenskrig ble han tiltalt for landssvik og dømt til åtte års tvangsarbeid. Han ble løslatt i 1949. Thronsen bodde i Bærum seinere i livet.
Great Orme
Great Orme («Store Orm», walisisk Pen y Gogarth) er en framtredende kalksteinsodde på nordkysten av Wales som ligger i nærheten av Llandudno i fylket Conwy. Oddens høyeste punkt er 207 meter over havet. Her lå en av de viktigste kobbergruvene i bronsealderen. Gruvene har vært drevet til og fra opp gjennom historien fram til den ble endelig nedlagt på 1800-tallet, og i dag er det et museum i byen. Stedet er referert til som «Cyngreawdr Fynydd» i et dikt av den walisiske dikteren Gwalchmai ap Meilyr på 1100-tallet. Stedet har sitt ekko i Little Orme (walisisk Rhiwledyn), en mindre, men tilsvarende kalksteinsodde som ligger på andre siden Llandudnobukta. I dag er Great Orme et naturreservat hvor det blant annet finnes en stamme med ville kasjmirgeiter som i sin tid var en gave fra dronning Victoria av Storbritannia.
Opprinnelsen til ordet «Orme»
Den engelske ordet for orm er «serpent», og antagelig har både Great Orme og Little Orme sin etymologiske forklaring i det norrøne ordet urm eller orm. Sjøfarende vikinger, nordboere på plyndringstokt på De britiske øyer, som var vant til å gi landemerker navn etter visuelle assosiasjoner, skal etter sigende ha ment at ormene, og hele Creuddynhalvøya, minnet om en sjøorm, hvor Great Orme, så ut som slangens hode når skipene deres kom seilende inn. Det er vanskelig å dokumentere dette da det ikke finnes skriftlige bevis. Selv om nordboerne herjet i området ,synes det ikke som om de bosatte seg her. Det er andre norrøne navn i det walisiske kongedømmet Gwynedd, som Point of Ayr, men etymologi og overlevert folkeminne er unøyaktige redskaper.
Fram til turismen kom på 1800-tallet (og de første turister og utviklere kom sjøvegen) var det navnet som ble benyttet for den vidtfavnende halvøya som helhet vanligvis Creuddyn (navnet av middelalderens cwmwd i området), men Y Gogarth eller Pen y Gogarth for Orme i seg selv. Navnet Orme synes ha vært benyttet for neset eller odden slik den er sett fra sjøen. Dette synes å ha vært tilfellet for «Plan of the Bay & Harbour of Conway in Caernarvon Shire» av Lewis Morris som ble utgitt i 1748. Her er det et kart som viser navnet «CREUDDYN» for halvøya og gir navnet «Orme's Head» (Ormehode) nedenfor odden til Great Orme ved dens nordvestlige punkt sett fra sjøsiden.
Kobbergruver
Gruvene på Great Orme er antagelig de viktigste kobbergruvene i bronsealderen som hittil er oppdaget og utforsket. Den ble tilsynelatende forlatt en gang rundt 600 f.Kr., men det er en del spor at romerne gjorde nytte av den. Gruvene ble gjenåpnet i 1692, og fortsatte å bli driftet fram til slutten av 1800-tallet. Det er mulig at en del kobber fra gruven ble eksportert til kontinentet, selv i bronsealderen. I tillegg til de tre hovedområdene hvor gruvedriften skjedde, er det mange dagbrudd og åpne groper og huler langs linjene av de vesentlige geologiske forkastningene.
På 1900-tallet har gruvene igjen blitt åpnet for publikum, og utgravningene fra bronsealdergruvene er nå en attraksjon som publikum kan oppleve mot inngangspenger.
Turisme
En gondolheis som ble bygget i 1969 og Great Orme Tramway, en gammel taubane som ble bygget i 1902 transporterer besøkende til toppen av Great Orme. Den går forbi den ene av Wales' to kunstige skibaner, sammen med den lengste kjelkebanen i Storbritannia. Rundt de nedre skråningene av Orme er det hageanlegg i Happy Valley og terrasser i Haulfre Garden.
Marine Drive er en kystveg med bompenger som går rundt Ormes omkrets og fører fram til kirken St. Tudno's Church, bronsealdergruvene og til parkeringsplassen på toppen som har en besøksanlegg, Great Orme Summit. Billetten som blir betalt ved bomstasjonen inkluderer også parkeringen ved komplekset på toppen. Blant attraksjonene ved anlegget er det en turistbutikk, kafeteria, besøkssenter, et lekeområde for barn, et hotell, taubane og sporvogn.
På det nordligste punktet av Orme står det nedlagte fyrtårnet Llandudno som har blitt omdannet til et lite bevertningssted som tar overnattingsgjester (bed & breakfast), opp til åtte personer. Rett ved langs Marine Drive, er det en eldre kafé kalt «Rest and be thankful» som har større parkeringsplass.
Militær bruk
Royal Artillery (RA), det kongelige artilleris kystkanonskole ble overført fra Shoeburyness til Great Orme i 1940, og i tillegg til Little Orme i 1941, i løpet av den andre verdenskrig. Det ble drevet øvelser med skyting på mål fra odden mot oppankrede båter. Grunnmurene for en del av bygningene og installasjonene er fortsatt igjen og kan bli sett fra den vestlige enden av Marine Drive. Det var også en radarstasjon av typen Chain Home Low (CHL) som ble drevet på hotellet av Royal Air Force, det britiske flyvåpenet, under den andre verdenskrig.
Landgodset Gogarth
Middelalderens sogn Llandudno består av tre bydistrikt som alle ligger på de nedre skråningene av Great Orme. Y Gogarth ligger på det sørvestlige hjørnet av Great Orme og var nylig den minste av dem, men inneholdt palasset til biskopen av Bangor. Landgodset Gogarth (som omfatter alle de tre bydistriktene) hadde vært skjenket til Anian, biskop av Bangor, av kong Edvard I av England i 1284 som en anerkjennelse av de tjenester som var gitt til kronen, det vil si dåpen av den første engelske prinsen av Wales, nyfødt ved Caernarfon. Palasset ble brent ned av Owain Glyndŵr i 1400, og ruinene har over tiden blitt vasket bort sammen med det meste av bebyggelsen av kysterosjonen i munningen av Conwy.
Det hovedsakelig jordbruksområdet Cyngreawdr, som ligger mot nord, omfatter sognekirken og prestegården til den hellige Tudno av Caernarvon, en etablering fra 500- eller 600-tallet. I kjølvannet av Glyndŵr-opprøret ble landsbyboerne på Creuddynhalvøya hardt skattet og ved 1507 hadde bortimot alle flyktet fra sine hjem. Deretter forfalt alt kultivert land og er i dag benyttet for sauer og geiter. Llandudnos viktorianske kirkegård, som fortsatt er i bruk, ble lagt ut i 1859 ved siden av kirken fra 1100-tallet for sankt Tudno hvor utendørs kirketjeneste blir holdt hver søndag morgen i sommertiden. Ved siden av er det store forhistoriske steiner som blitt en del av folkeminne. Det er også en uforklarlig steingate i linje som blir kalt for Hwylfa'r Ceirw og leder mot Cilfin Ceirw (Hjortestupet).
Det tredje bosetningen var Yn Wyddfid som lå i klynge nedover for bygdeborgen Pen y Dinas fra jernalderen ved det nordøstlige hjørnet av Great Orme. Med gjenåpningen av koppergruvene fra 1800-tallet og framover vokste denne landsbyen betydelig i størrelse med gater og hus for gruvefamiliene på tidligere forlatt jordbruksjord.
Geologi og naturhistorie
Great Orme er i dag en naturreservat som blir administrert av Conwy County Borough Countryside Service med et antall beskyttede angivelser, blant annet Spesielt område for bevarelse (Special Area of Conservation), Folkeminnekyst (Heritage Coast), Distriktsreservat (Country Park), og Sted for særlig vitenskapelig interesse (Site of Special Scientific Interest), og er et område som er 3,2 km langt og 1,6 km bredt. Det er et område som benyttes for flokk av flere hundre ville kasjmirgeiter, i sin tid en gave fra dronning Victoria av Storbritannia. Det er et antall stier for fotgjengere opp mot toppen, blant annet en seksjon av North Wales Path, en langdistanserute. Omtrent halve Great Orme er i bruk som jordbruk, hovedsakelig som beiteområde for sauer.
Great Ormes geologi er kalkstein og overflaten er særlig bemerkelsesverdig for steinsetting som dekker flere nesområder. Det er også rik sammenføyning av dolomittisk koppermalm.
Great Orme har en meget rik flora, blant annet er den kjent som eneste habitat for den kritisk truede arten villmispel (Cotoneaster cambricus) hvor det er kun seks villplanter som er kjent.
Mange av blomstene som vokster i den grunne, kalkholdige jorda har oppstått fra alpine subarktiske arter som utviklet seg etter den siste istid.
Blomster som kommer om våren og tidlig på sommeren er blant annet blodstorkenebb, fjørekoll, og typer tilhørende limurt (silene) som klynger seg til fjellsiden mens horndrager, solrose, og smaltimian dekker gresslettene. De gamle gruvene og steinbruddene gir også egnet habitat for en del plantearter som kystblåstjerne, på engelsk kjent som spring squill.
Kransborre (Marrubium vulgare, engelsk White Horehound) som vokser på den vestligste skråningen av Orme skal etter sigende ha blitt brukt, og kanskje også kultivert av munker på 1300-tallet, uten tvil for lage urtemidler som hostemedisin. Den sjeldne sommerfuglen fjærmøll (Pterophoridae) legger sine egg på bladene og dens larver er avhengig av føde fra kun denne ene planten.
Neset er også habitat for flere truede arter av sommerfugler og møll, blant annet argusblåvinge (Plebejus argus subsp. caernesis) og kystringvinge (Hipparchia semele thyone). Disse to har tilpasset seg Great Orme ved å komme tidligere om året for å dra nytte av kalksteinsblomstene og gresset. De er også mindre enn i andre steder i landet og er anerkjent som en avgrenset og entydig underart.
Grottene og de forlatte gruvegangene er hjem for store kolonier av sjeldne hesteskoflaggermus (Rhinolophidae). Disse små flygende pattedyrene navigerer seg i grottene ved hjelp av ekko. Om dagen kan hesteskoflaggermus bli funnet hengende fra taket i grottene med vingene omslynget om kroppene. Kun i skumringen forlater flaggermusene gruvegangene for skaffe seg føde på biller, møll og andre insekter.
Klippene er også hjem for kolonier av sjøfugl, som lomvi, krykkje, alke, og selv fulmarus (en havhestart) og måker. I tillegg finnes det mange stedværende og migrende landfugler som ravn, kirkeugle og vandrefalk.
Nedenfor klippene har kystberget rundt odden et variert miljø for akvariske planter og dyr, som krepsdyrene rankeføttinger, og eremittkreps.
Universidad Metropolitana
Universidad Metropolitana (forkortet UMET) er et privat, sekulært og ikke-kommersielt universitet i San Juan i Puerto Rico, som er en del av USA. Det inngår i universitetsystemet Ana G. Mendez University System, som også inkluderer Universidad del Este og Universidad del Turabo.
Universidad Metropolitana ble grunnlagt i 1980. Det har røtter tilbake til 1969, da det var en campus under Puerto Rico Junior College.
Lærestedene og de viktigste skolene og fakultetene i UMET-systemet er:
Miljøstudiene følges nesten utelukkende på mastergradsprogram, men det er også et lite lavere grads introduksjonsstudie med en klasse.
Ved universitetet var det 10.566 studenter og 358 vitenskapelig ansatte i 2006. Studenttallet er økende. Samme år var skolepengene US$ 4.022 for alle studenter. Skolepengene er like ved alle campuser i hele Ana G. Mendez Universitetssystem. Studiene gis opp til doktorgradsnivå siden 2005, med 85 doktorgradsstudenter første året. 64-67% av studentene er kvinner.
Norbert Madaras
Norbert Madaras (født 1. desember 1979 i Eger) er en ungarsk profesjonell vannpolospiller som representerte Ungarn under Sommer-OL 2008 i Beijing, Kina. Her tok han gull for det ungarske landslaget i vannpolo etter å ha slått USA i finalen med 14-10.
Ungarn tok dermed sin åttende gullmedalje i vannpolo under et OL noensinne, og sin trettende vannpolomedalje gjennom tidene.
Andersdal
Det er flere gårdsbruk i bygda. Om sommeren går både sauer og kyr på utmarksbeite inne i Andersdal, og holder stier og skog fra å gro igjen. Grunnkretsen Andersdal hadde 76 innbyggere i 2015.
Andersdal er omgitt av natur som består av fjell, elv og fjord. Om sommeren er det mulig å fiske i Andersdalelva, der finnes både røye og ørret. Elva utløper i Balsfjord, i og utenfor utløpet kan man drive med bading og andre vannaktiviteter sommerstid. Det er bra forhold for å gå på fjellturer i Andersdal, både sommerstid og vinterstid. Det er mange fjelltopper å velge i, Durmålstinden (1061 moh), Gorzelvtinden (1072 moh), Snymannen (1196 moh), Andersdaltinden (1221 moh), Svartnestinden (1214 moh), Tverrbotnfjellet (1299 moh), Pernilsfjellet (1212 moh) og Stortinden (1320 moh).
Teleorman (fylke)
Teleorman er et fylke (județ) i Romania. Det ligger i regionen Valakia. Administrasjonssenteret er byen Alexandria. Fylket hadde 380 123 innbyggere ved folketellingen i 2011.
Administrativ inndeling
Fylket har tre municipiu, to byer og 92 comună.
Audrey Horne (album)
Audrey Horne er det tredje albumet fra Audrey Horne og ble utgitt 26. februar 2010 på Indie Recordings. Sangene til albumet ble skrevet våren og sommeren 2009. Totalt ble det skrevet mellom 30 og 40 låter, hvorav 10 ble med på platen. Låten "Down Like Suicide" blir derimot datert tilbake til innspillingen av det første albumet No Hay Banda i 2005. I september 2009 reiste bandet til Pasadena i USA, hvor de tok opptak i åtte dager. Når de kom tilbake til Norge spilte de inn bass og keyboards ved Conclave og Earshot Studios i Bergen. Det ble også spilt inn 6 akustiske låter, som ble gitt ut som bonusdisc på den limiterte versjonen av albumet. Dette var både egenskrevne låter og covere, og Heidi Marie Vestrheim var gjestevokalist på låten Rearview Mirror. Albumcoveret er designet av Remi Juliebø.
Produksjon
All musikk skrevet av Audrey Horne
Vinterjunko
Vinterjunko (vitenskapelig navn Junco hyemalis) er en fugl i buskspurvfamilien. Den er ca. 21-28 cm. lang. Den har svart hode og oransje-rosa nebb og hvit buk.
Hekking
Den hekker i Nord-Amerika og Arktis.
Wow!-signalet
Wow!-signalet var et sterkt smalbånds radiosignal oppdaget av Dr. Jerry R. Ehman den 15. august 1977, mens han jobbet ved SETI-prosjektets Big Ear radioteleskop, ved Ohio State University. Signalet hadde de typiske kjennetegnene man finner ved ikke-jordiske signaler som har sin opprinnelse utenfor solsystemet. Signalet varte i 72 sekunder, men har aldri blitt observert igjen. Ehman ble så overrasket over hvor godt signalet matchet den typiske karakteristikken til et interstellart signal, at han skrev «Wow!» i margen på utskriften, derav navnet «Wow!-signalet».
Herluf Trolle
Herluf Trolle (født 14. januar 1516 på Lillø slott i Skåne, død 25. juni 1565 i København), var en dansk admiral og riksråd.
Bakgrunn
Trolle ble født som det tolvte av den skånske adelsmann Jakob Trolles femten barn. Som 19-åring ble Trolle sendt til København for å studere ved Vor Frue for deretter å studere i Wittenberg.
Han giftet seg med den rike hoffjomfru Birgitte Gøye, som var datter av rikshoffmester Mogens Gøye. En håndfull hjertelige brev fra ham til henne er bevart. Både Trolle og hans kone var kjent for sine ydmyke liv og gode kirkevaner.
Mangfoldig karriere
Herluf Trolle var kulturens mann; han oversatte blant annet Davids 3. salme og Te Deum til dansk. Han fremmet litteratur og lærdom ved å utdanne folk i trange kår.
Dénes Varga
Dénes Varga (født 29. mars 1987 i Budapest) er en ungarsk profesjonell vannpolospiller som representerte Ungarn under Sommer-OL 2008 i Beijing, Kina. Her tok han gull for det ungarske landslaget i vannpolo etter å ha slått USA i finalen med 14-10.
Ungarn tok dermed sin åttende gullmedalje i vannpolo under et OL noensinne, og sin trettende vannpolomedalje gjennom tidene.
Herluf Trolle
Mangfoldig karriere
I 1559 ble Trolle utnevnt til admiral over den danske flåte. I 1563 overtog han Peder Skrams post som øverste admiral. Med hjelp fra to andre danske skip angrep Trolle det svenske flaggskip Jutehataren ("«judehateren»), som også ble kalt Makalös fordi det var det største skip i Skandinavias farvann, men kampen ble innstilt da natten falt på. Klokken seks den følgende dag angrep danskene igjen Makalös, og det overgav seg. Men det sprang umiddelbart etter i luften og drepte over 300 danske og svenske sjøfolk. Den svenske admiral ble tatt til fange, og resten av den svenske flåte flyktet til Stockholm. Tross store skader på flåten og flaggskipet Fortuna angrep Trolle den svenske flåte den 14. august. Svenskeflåyen ble ledet av den ledende finske admiral Klaus Horn, Herre av Joensuu. Man ble igjen på havet til 13. oktober.
Trolle brukte det meste av den følgende vinter på Herlufsholm, der han la de siste planer for sin drøm om en skole for frie menns barn. Dessuten brukte han megen tid i København på at stable en ny flåte på bena. Den 1. juni 1565 satte han seil mot den svenske flåte. Klas Horn, den svenske admiral, hadde vært til sjøs i lengre tid og det med en flåte som var den danske overlegen. Den 4. juni møttes de to admiraler tett ved Femern (Fehmarn) - slaget ved Bukow. Kampen var hard, men flåtene trakk sig til sist hver til sitt for å kunne reparere sine respektive skader. Trolle var blitt alvorlig såret i lår og skulder, men nektet at la seg tilse av skipslegen før hans mannskap var blitt tilsett. Denne beslutning ble hans død, han døde i København den 25. juni, 17 dager efter at han var satt i havn.
Trolle rakk ikke å se Herlufsholm som skole.
Sammen med ektefellen gjorde han om et tidligere kloster til skolen Herlufsholm. Hans kone Birgitte Gøye ledet den en kort tid, inntil den ble overtatt av Arild Huitfeldt.
Trolle spurte:
Pleuronectinae
Pleuronectinae er en gruppe fiskearter i flyndrefamilien.
Systematikk
Inndelingen i artikkelen bygger på Nelson (2006). Plasseringen av, og slektskapet mellom enkelte arter internt i gruppen er omdiskutert. Dette gjelder blant annet Embassichthys bathybius og Platichthys bicoloratus. Det er imidlertid bred enighet om at gruppen som helhet er monofyletisk.
Vandenberg Space Force Base
Vandenberg Space Force Base er det amerikanske militæres romhavn på vestkysten. Basen ligger ved Lompoc i Santa Barbara County i California. Foruten utskyting av satellitter foretas også tester av interkontinentale ballistiske missiler ut over Stillehavet. På grunn av basens plassering er den bare egnet til å skyte ut satellitter til polare baner.
Basen ble opprettet i 1941, og fungerte som treningssenter under andre verdenskrig og Koreakrigen. Basen ble overdratt til flyvåpenet i 1957, hvoretter den fikk sin nåværende funksjon. Det var egentlig meningen at romfergene også skulle ha Vandenberg som utskytningssted, men det ble droppet etter Challenger-ulykken i 1986.
Space Operations Command har sitt hovedkvarter ved Vandenberg Air Force Base.
Oslo Groove Company
Oslo Groove Company (etablert 1985) var et norsk storband startet av Jens Wendelboe, ledet av Wendelboe (i perioden 1985–1987), Lars Erik Gudim og administrert av Harald Devold. De ga ut tre plater, de to siste på eget selskap, Groove Records. Den første plateutgivelsen ble tildelt en Spellemannpris i 1990.
Cleve
Cleve er et etternavn, og kan referere til:
José Norton de Matos
José Maria Mendes Ribeiro Norton de Matos (født 23. mars 1867 i Ponte de Lima, død 3. januar 1955 samme sted) var en portugisisk general og politiker. Etter å ha blitt uteksaminert fra college i Braga, begynte han på Escola Academica i Lisboa i 1880.
Han ble en del av matematikk-fakultet ved Universitetet i Coimbra i 1884. Senere gikk han på en militær skole, og i 1898 ble han utstasjonert i den portugisiske delen av India. Der begynte han sin karriere innen administrasjon under den portugisiske kolonikrigen.
Norton de Matos tilbakekomst til hjemlandet falt tett sammen med Portugals konvertering fra monarki til republikk. Matos var forberedt på å tjene det nye regimet akkurat slik han hadde gjort da Portugal fremdeles var et monarki.
Han ble raskt gjort til stabssjef i den 5. militære divisjonen. I 1912 fikk han stillingen som general-guvernør for den portugisiske kolonien Angola. Hans lederskap ble ansett som medvirkende i å beskytte den portugisiske kolonien fra fremmede makter som for eksempel England, Tyskland og Frankrike.
Norton de Matos ble kalt tilbake til Portugal igjen i 1915 på grunn av den nye politiske situasjonen som oppsto i Portugal under den første verdenskrig. Under denne verdenskrigen ble han utnevnt til forsvarsminister i regjeringen. I denne stillingen hadde han ansvaret for å organisere den portugisiske intervensjon på vestfronten.
I 1917 dro Matos i eksil til Storbritannia etter flere uenigheter og uoverenkomenster med den nye portugisiske republikken. Han dro senere som en del av den portugisiske delegasjonen til Fredskonferansen i Paris i 1919, som blant annet førte til Versaillestraktaten. Senere vendte han tilbake til Angola som høykommissær for Republikken Portugal. Deretter ble han gjort til den portugisiske ambassadøren i Storbritannia mellom 1923 og 1926. I 1929 ble han valgt inn som en Grand Master av frimurerlosjen i Portugal.
Han ble også en ledende figur som kjempet i opposisjon mot Estado Novo-regimet til diktatoren António Salazar. I 1943 ble han utvalgt til nasjonalrådet i Movimento de Unidade Nacional Anti-Fascista, eller MUNAF.
Tangjiazhuang
Tangjiazhuang er en by i provinsen Hebei i det nordlige Kina. Befolkningen innen bygrensene anslås (2005) til 79 100.
Skålevik
Skålevik er et tettsted i Kristiansand kommune i Agder. Tettstedet har innbyggere per 1. januar, og ligger på Flekkerøy omtrent 14 kilometer sør for kommunesenteret Kristiansand.
Fylkesvei 213
Fylkesvei 213 går mellom Lillehammer sentrum og Nes i Ringsaker. Veiens lengde er 56,9 km, hvorav 47,8 km i det tidligere Hedmark og 9,1 km i det tidligere Oppland.
Historikk
Strekningen mellom Lillehammer og Hersaug var del av E6 inntil Mjøsbrua og en ny strekning over Rudshøgda ble satt i trafikk 1985.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Christian Mikkel Dobloug
Familiebakgrunn
Moren Cecilie Doubloug arbeidet i norsk utenrikstjeneste og døde i 2001. Mikkel Dobloug var Doblougs tippoldefar.
Dobloug arvet i 2001 gården Nordgard Hågå i Nord-Fron, Gudbrandsdalen.
Midt i smørøyet 1992–1993
Dobloug var skuespiller i ungdomsprogrammet Midt i Smørøyet på NRK i perioden 1992–1993, der han hadde rollen som «Brutus» i programposten Tematesten.
Politisk engasjement
Dobloug representerte Venstre i Nord-Fron kommunestyre i årene 2007–2015. Han meldte seg senere inn i Senterpartiet.
Ukrainas Frihetshjelp
Dobloug tok sammen med Kristen Tinius Torp initiativet til innsamlingsaksjonen Ukrainas Frihetshjelp (UFH) som de etablerte den 26. februar 2022, etter den Russiske invasjonen av Ukraina, hvis formål er å samle inn penger, klær og utstyr til hjemmefronten.
Verv
Dobloug har hatt flere styreverv, blant annet i Polarstjerneordenen og Resett.
Han er honorær konsul for Kasakhstan i Innlandet, Trøndelag og Vestlandet.
Plopp (sjokolade)
Plopp er en sjokoladebit med tofféfyll. Visuelt og smaksmessig relativ lik Center. Produseres av Cloetta. Plopp ble introdusert i 1949 av Choklad Thule, som senere ble kjøpt opp av Cloetta. I forbindelse med oppkjøpet ble Plopp en del av sortimentet til Cloetta ved siden av Center.
Ulikheter mellom Plopp og Center
Mange stiller spørsmålstegn ved om det er noe forskjell mellom Plopp og Center. Ved første øyekast ser sjokoladebitene helt like ut med unntak av forpakningen. Innholdsdeklarasjonen er identisk. Den enes slogan er Toffeefylld choklad og den andre Choklad med toffeefyllning. Ifølge produsenten er fyllet i Plopp mer lettflytende enn i Center på grunn av koketiden. Plopps fyll inneholder også mer sukker enn Centers. Plopp inneholder smakstilsetningen kumarin, til forskjell fra Center som har smak av cola.
Smakstilsetninger og midlertidige utgaver
I likhet med mange konkurrerende produkter har Plopp i løpet av de siste årene blitt lansert med ulike smakstilsetninger. Allerede på 1980-tallet ble Plopp solgt med både lakris- og cola-smak. I forbindelse med femtiårsjubileument i 1999 ble Plopp med lakrissmak relansert.
Bundesverfassungsgericht
Bundesverfassungsgericht (BVerfG) er den føderale forfatningsdomstolen i Tyskland, opprettet 28. september 1951. Domstolen er ett av fem faste organer opprettet med hjemmel i den tyske forfatningen, kalt Grundgesetz. De øvrige faste forfatningsorganer er Tysklands president, Forbundsdagen, forbundsregjeringen og Forbundsrådet.
Domstolen må ikke forveksles med Tysklands fem føderale høyesteretter for ikke-konstitusjonelle spørsmål. Disse er Bundesgerichtshof (også i Karlsruhe), Bundesverwaltungsgericht (Berlin), Bundessozialgericht (Kassel), Bundesfinanzhof (München) og Bundesarbeitsgericht (Kassel).
Generelt om domstolens rolle
Forfatningsdomstolen har som oppgave å verne om Grunnloven (tysk: «Grundgesetz»). Avgjørelsene har politisk virkning forsåvidt som de setter grenser for Statens maktutøvelse. Domstolen gjør imidlertid ingen vurdering av hva som er politisk hensiktsmessig, men forholder seg kun til Grunnlovens bestemmelser. Domstolen ble etablert i forbindelse med vedtakelsen av Grunnloven i 1949, og var da en nyskapning sammenliknet med Weimarrepublikkens statsorganer. Den opptrer selvstendig innenfor sitt område og inngår ikke i den ordinære instansordning.
Tvister mellom samfunnssorganer
Et annet område er å avgjøre tvister om rettigheter og plikter etter grunnloven mellom de føderale statsorganer, herunder mellom partifraksjoner i Forbundsdagen (organstrid, tysk: Organstreitigkeiten). Videre avsier den dom i saker om føderal lov er i samsvar med grunnloven, når saken reises på generelt grunnlag (abstrakt normkontroll). Et særlig område for den abstrakte normkontroll er når det oppstår tvil om den føderale lovgivningsmakt kan gripe inn med føderal lov for å utjevne ulikheter mellom delstatenes lover. Slik lovgivning kan komme i stand for å ivareta likeverdige levevilkår i forbundsrepublikken og for å bevare Tyskland som en juridisk og næringsmessig enhet.
Videre avgjør Forfatningsdomstolen tvister og uenighet om rettigheter og plikter mellom forbundsrepublikken og delstatene. Domstolen dømmer også i andre offentligrettslige spørsmål mellom Forbundsrepublikken og delstatene, mellom delstatene eller internt i en delstat, når det ikke finnes andre muligheter for å avgjøre spørsmålet.
Grunnlovsklager
Forfatningsdomstolen må også behandle saker som reises av enhver borger og som innebærer en påstand om brudd på en av hans eller hennes grunnleggende samfunnsrettigheter eller rettigheter etter grunnloven Slike saker kalles grunnlovsklager (tysk: Verfassungsbeschwerde). Også kommuner kan reise sak dersom Staten truer det kommunale selvstyre på nærmere bestemte områder.
Andre spørsmål
Endelig dømmer Forfatningsdomstolen i saker hvor det påstås at noen motarbeider den frihetlig-demokratiske grunnordningen (for eksempel presse og forsamlingsfrihet), saker om partiforbud, om godkjenning av valg og i saker mot Forbundspresidenten og mot dommere.
Presidentens plassering i rangordningen
Presidenten i forfatningsdomstolen er i rangordning nummer fem blant Tysklands ledere, etter Tysklands president, presidenten i Forbundsdagen, forbundskansleren og presidenten i Forbundsrådet.
Organisering av domstolen
Forfatningsdomstolen består av seksten dommere. Halvparten av dommerne velges av et særlig utvalg i Forbundsdagen og den andre halvparten av Forbundsrådet, hver med to tredjedels flertall. Dommerne velges for 12 år av gangen og kan ikke gjenvelges. Domstolen fatter avgjørelser i avdeling kalt Senat, eller et mindre utvalg, et såkalt Kammer. Muntlige forhandlinger finner bare sted i senatene, ikke i kamrene.
Steven Elm
Steven Elm (født 12. august 1975 i Red Deer, Alberta, Canada) er en canadisk skøyteløper.
Bundesverfassungsgericht
Organisering av domstolen
I begge senater (avdelinger) finnes det flere kamre med tre medlemmer. Kamrene avgjør fremfor alt om en sak skal tas opp til realitetsprøving. Ved et avslag er saken ferdig. Et kammer kan fatte avgjørelse i forfatningstvister i klare saker. I saker av grunnleggende karakter behandles saken av senatet.
Domstolen avgjør saker i plenum når et senat vil avvike fra det andre senatets rettsoppfatning.
Forfatningsdomstolen kan ikke instrueres av andre forfatnings- eller forvaltningsorganer som for eksempel et departement.
Steven Elm
Elm var med på det canadiske sølvlaget i lagtempo i OL i Torino sammen med Arne Dankers og Justin Warsylewicz.
Bundesverfassungsgericht
Lokalisering
Domstolen har sete i Karlsruhe og dermed i trygg avstand til de øvrige forfatningsorganer i Berlin (og tidligere Bonn før Tysklands samling i 1990). Domstolen er som andre forfatningsorganer i Tyskland omgitt av et «fredet» område, der for eksempel demonstrasjoner kun kan forekomme i begrenset utstrekning. Den er beskyttet av Bundespolizei som er det føderale politiet.
Rettsmiddel
Rettsmiddel er en fellesbetegnelse på ulike metoder å angripe rettslige avgjørelser på for å få dem prøvet på ny. Det skilles mellom ordinære og ekstraordinære rettsmidler. Ordinære rettsmidler anvendes mot avgjørelser som ikke er rettskraftige. Det ordinære rettsmiddelet er anke. Tidligere skilte man mellom anke og kjæremål. Hovedskillet mellom disse var at anke som hovedregel bruktes for å angripe de materielle sidene ved en avgjørelse, mens kjæremål som hovedregel bruktes for å angripe prosessuelle avgjørelser. I dag brukes kun begrepet anke. Det kan ankes over en domstols dommer, kjennelser og beslutninger.
Ekstraordinære rettsmidler brukes for å angripe avgjørelser som er rettskraftige. Som betegnelsen antyder er dette langt mindre vanlig enn å anvende ordinære rettsmidler, og vilkårene for å nå frem er langt strengere. Det mest praktiske ekstraordinære rettsmidlet er gjenåpning.
Målebånd
Målebånd er et vanlig redskap for måling av lengder utover lengden på en meterstokk eller linjal. Målebånd finnes vanligvis i kapsel med en strekkfjær, slik at det automatisk trekkes inn igjen etter bruk. Litt avanserte utgaver har en låseknast slik at en kan stille inn en lengde og forflytte målet til et nytt arbeidsstykke uten å måtte gjøre målingen om igjen. Lengde fra 1 til 5 meter er vanligst. De minste går lett inn i en bukselomme, mens de større har klype til belte eller lign. Båndet er påtrykt mål i centimeter, og ofte også den britiske enheten tommer. Kapselen beskytter båndet mot unødig slitasje, for eksempel i en verktøykasse og gjør transport enkelt.
Strai
Strai er en bygd og tidligere tettsted i Kristiansand kommune i Agder, og ligger ved Otra, omtrent åtte kilometer nord for Kristiansand sentrum. Torridal kirke ligger her. Bygda ble regnet av Statistisk sentralbyrå som et tettsted inntil 2012, da beregningsmetodikken ble endret. Siden har Strai inngått som en del av tettstedet Kristiansand.
Målebånd
Målebånd med lengder opptil 100 meter har vært vanlige i idrettssammenheng, blant annet for måling av resultater i friidrettsøvelser som for eksempel spydkast og tresteg. Slike målebånd er stadig i bruk der verktøy for elektronisk lengdemåling ennå ikke er på plass.
Et målebånd for sydamer og skreddere var vanligvis en uelastisk strimmel av belagt tekstil, ca. 1 cm bredt og påtrykket delelinjer for millimetre og større streker med tall for sentimetre. Standard lengde: 150 cm. Disse ble oppbevart sammenrullet. Fordelen med målebånd framfor stive målestokker, lå i at båndet kunne følge kurvatur på en bedre måte. Dermed kunne mål som skulderbredde og blusehøyde tas fra målepunkt til målepunkt, selv om stoffet skulle trekkes inn og legges ut underveis.
Tulcea (fylke)
Tulcea er et fylke (județ) i Romania. Det ligger i regionen Dobrudsja. Administrasjonssenteret er byen Tulcea. Fylket hadde 213 083 innbyggere ved folketellingen i 2011.
Sjønstå kraftverk
Sjønstå kraftverk er et vannkraftverk ved Sjønstå i Fauske kommune i Nordland. Kraftverket utnytter et fall på 126 meter i Sjønståelva mellom Langvatnet og Øvervatnet. Kraftverket er et elvekraftverk uten eget reguleringsmagasin.
Tulcea (fylke)
Administrativ inndeling
Fylket har én municipiu, fire byer og 46 comună.
Sjønstå kraftverk
Vannet som benyttes har tidligere vært brukt i Lomi og Fagerli kraftverk.
Tamás Kásás
Tamás Kásás (født 20. juli 1976 i Budapest) er en ungarsk profesjonell vannpolospiller som representerte Ungarn under Sommer-OL 2008 i Beijing, Kina. Her tok han gull for det ungarske landslaget i vannpolo etter å ha slått USA i finalen med 14-10.
Ungarn tok dermed sin åttende gullmedalje i vannpolo under et OL noensinne, og sin trettende vannpolomedalje gjennom tidene.
Georg Førland
Georg Førland (født 13. februar 1957) er dekan ved Avdeling for helsefag ved Høgskolen Stord/Haugesund. Førland var før dette instituttleder ved Diakonhjemmet høgskole. Førland er utdannet sykepleier, og tok doktorgraden med an avhandling med tittelen ''Læring i helse. En studie av Lærings- og mestringssenterets helsepedagogiske kunnskapsgrunnlag og praksis'' i 2014 ved Karolinska Institutet. Førland var dekan ved campusen i Haugesund fra 1994 til 1996, og var så i perioden 1997 til 2003 rektor ved Høgskolen Stord/Haugesund.
Scandinavian School of Management
Scandinavian School of Management var en privat skole i Stavanger, som tilbød høgskolestudier i markedsførings- og ledelsesfag. Skolen var et as, og var 92,5% eid av John Bauer-konsernet.
Selskapet er slått konkurs.
Jelena Lapuga
Jelena Grigorjevna Lapuga-Konotopova (russisk: Елена Григорьевна Лапуга-Конотопова; født 17. mai 1964 i Pavlodar, Kasakhiske SSR) er en russisk tidligere sovjetisk skøyteløper som deltok i nasjonale og internasjonale konkurranser i hurtigløp på skøyter og representerte Sovjetunionen og Sportsclub Omsk.
Stigmella
Stigmella er en artsrik slekt av knøttsmå sommerfugler som høre til familien dvergmøll (Nepticulidae), denne inneholder de aller minste sommerfuglene, med vingespenn på bare 2,5 mm. Det er beskrevet ca. 320 arter, men det er sannsynlig at det finnes mange flere ubeskrevne. De fleste av dvergmøllene har larver som minerer (spiser innholdet i planten uten å bryte overflaten) i blader av ulike planter, men det finnes også noen som lever i frø eller bark.
Utseende
Knøttsmå til små møll (de fleste med vingespenn 4-6 millimeter), forvingene er avrundede i spissen, ofte med et eller to lyse tverrbånd. Forvingenes grunnfarge er ofte bronseaktig brun, men kan være grå, rødlig eller andre farger. Hodet er forholdsvis stort og bredt, med en hårtufs i pannen. Sugesnabelen er kort og todelt, labialpalpene ganske korte og 2-3 leddete, maksillarpalpene lange, fem-leddete. Antennene er middels lange (rundt halvparten så lange som forvingene), trådformede. Det innerste antenneleddet er utvidet og danner et «øyelokk» over fasettøynene. Vingene har så, spredte torner på overflaten. Forvingene er nokså smale, avrundede i spissen. De har korte hårfrynser rundt spissen og lange, skrått utoverrettede hårfrynser langs de ytterste to tredjedelene av bakkanten. Bakvingene er redusert til smale staver, med middels lange hårfrynser langs fremkanten og svært lange hårfrynser langs bakkanten. Det er hårfrynsene som utgjør mesteparten av vingenes bæreflate, et trekk som man finner igjen hos svært små insekter i flere ulike ordener (vepser, trips, vårfluer). Slekten blir definert ut fra karakterer ved kjønnsorganene. Artene kan ofte være vanskelige å bestemme, men det er veldig nyttig å vite hvilken planteart den utviklet seg fra, fordi mange arter er ganske spesifikke når det gjelder vertsplanter. Den beste måten å registrere disse sommerfuglene på er derfor å samle inn blader med miner, og klekke fram de voksne sommerfuglene. Dette er gjerne relativt enkelt for denne gruppen på grunn av den raske larveutviklingen.
Levevis
De fleste artene minerer i blader på busker og løvtrær. Når hunnen legger egg, etterlater hun et lite skjul over egget. Dette sitter gjerne igjen på bladet etter at larven er klekket, og kan brukes til å kjenne igjen miner laget av dvergmøll. De ulike artene er spesialiserte på en eller noen få plantearter, men familien som helhet angriper en rekke forskjellige plantegrupper. Larveutviklingen går gjennom fire larvestadier med hudskifte mellom dem. Noen arter har svært rask utvikling, larveutviklingen kan ta bare noen få dager. Disse kan ha flere generasjoner per år. Den fullvoksne larven spinner seg inn i en avflatet kokong på bladet, og forvandler seg til en puppe. De gnager såkalte gangminer, dvs. larvene ganger ut snirklete ganger i bladenes indre. Det finnes også noen arter som minerer i frø eller under barken på levende trær. Noen arter lever på dyrkede planter, men fordi de er så små gjør de ikke økonomisk skade med mindre de forekommer i ekstremt høye tettheter. Relativt mange dvergmøll er regnet som truet, i Norsk rødliste for arter fra 2010 er 13 av de 45 Stigmella-artene som finnes i Norge vurdert som mer eller mindre truet.
Husmannssommer
Husmannssommer, også kjent som fattigmannssommer (på engelsk kjent som Indian summer) er en uvanlig varm periode, med temperaturer over 20 grader celsius, som kommer etter en periode av kjølig vær i høstens innledning. Begrepet brukes også generelt om en varm høst.
På mange språk, blant annet tysk og finsk, er det kjent som «gammelkvinnes sommer» (tysk: Altweibersommer).
På norsk ble indian summer vanlig «først langt ut på 1900-tallet». «Uttrykket er frå USA, dokumentert første gong i 1778 og brukt om gode haustdagar på austkysten; dagar like varme og skinande som dagane lenger i sørvest, som på den tida framleis var indianarterritorium», ifølge Sylfest Lomheim.
Admir Raščić
Admir Raščić (født 16. september 1981) er en bosnisk fotballspiller, som spiller for Sun Pegasus.
5. desember 2008 var alt klart for overgang til Sandefjord, og han ble spilleklar for klubben da 2009-sesongen startet.
Tidligere har han spilt for flere bosniske klubber og har 54 mål på totalt syv sesonger i Premijer Liga. Raščić debuterte for 28. februar 2006, i en vennskapskamp mot som endte 2-2. Han har spilt to A-landslagskamper og ingen mål.
Raščić fikk sparken fra Sandefjord Fotball 28. september 2010 som følge av at han skjelte ut keepertreneren i klubben med dypt krenkende og injurerende uttaleser samt trusler. En meningsmåling på VG viste at over 90 % mente at en spiller ikke kunne bli i klubben etter noe slikt.
Hecun
Hecun (kinesisk: 和村镇, pinyin: Hécūn zhèn) er en kommune i Fengfeng gruvedistrikt i byprefekturet Handan i provinsen Hebei i det nordlige Kina. Befolkningen innen bygrensene anslås (2005) til 82 600.
Torkell Mauland
Han bosatte seg i 1912 i Asker, og sluttet som lærer for å arbeide med lokalhistorie. Han hadde fra 1914 statsstipend til dette arbeidet. Han arbeidet mye i Riksarkivet med materiale fra Rogaland, og utga i 1911 boka Trolldom om hekseprosesser i fylket. Han skrev også slektshistorie, blant annet om Garborgs slekt i Syn og Segn 1911. Etter hans død ble tre bind folkeminne fra Ryfylke utgitt av Norsk Folkeminnelag: Folkeminne fraa Rogaland I-III (1928–35).